lflage/wiki-talks huggingface dataset:
Kaozeal:Roll kumunioù Liger-Atlantel

message: Gant un tamm basianted, e vo tu treuzfurmiñ an teir zaolenn e unan nemetken. Mont a ra en-dro seurt taolenn un tammig evel Excel, setu ma vo tu kavout evel-se kumunioù Liger-Atlantel renket dre o gorread pe dre o foblañs hervez ar c'hoant... Dreist, nann?  Benoni 5 C'hwe 2007 da 16:13 (UTC)
Penaos treiñ "Commune multipolarisée" e brezhoneg? Benoni 5 C'hwe 2007 da 22:51 (UTC)

message: Daoust hag-eñ ne vije ket mat da sevel ur roll ar gumunioù Breizh, holl assemblez, war ur memes pajenn, ar bemp departamant mesket, dre urzh al lizherenneg ? Ul labour ouzhpenn, sur-awalc'h, mes posubl eo bepred. --Dreist an Amzer 28 Eos 2015 da 09:10 (UTC)
thread_title:  Roll kumunioù Breizh ?
Kaozeal:Okeanos

message: Perak ket "Okeanos" evel "Homeros h.a.?

message: N'ouzon ket piv en deus skrivet ar pezh zo a-raok met kavet em eus Okeanos e Prometheus ereet p. 149.
--Kadwalan 27 C'hwe 2007 da 19:33 (UTC)
replies: text: Ha kavet em eus bet Osean ivez tu bennak. Aesoc'h e vo kavet tud hag a gavo abeg en ur ger eget tud da ober al labour sevel pennadoù. Kement-se a lavaran diwar skiant-prenet. Bianchi-Bihan 27 C'hwe 2007 da 20:37 (UTC)
replies: text: : E pelec'h? --Kadwalan 1 Meu 2007 da 16:57 (UTC)
replies: text: :: e nep lec'h war a welan. kaer em eus klask, ne gavan nemet un adkas.
--Neal  (Kaozeal) 1 Meu 2007 da 17:16 (UTC)
thread_title:  Okeanos
Kaozeal:Persefone

message: Da vezañ enteuzet gant Persephona ha neuze da vezañ savet un adkas eus an eil pennad d'egile. ret e vo gortoz an diviz war ar stern e-keñver an doare da vrezhonekaat an anvioù divoutin henc'hresianek.
--Merour (Neal) (Kaozeal) 17 C'hwe 2007 da 17:28 (UTC)
replies: text: Setu amañ an destenn bet tennet diwar ar pennad diverket dindan an titl Persephona da vezañ enteuzet gant homañ ((Kaozeal)):

message: Skrapañ a reas Hades e nizez Kore, gant asant Zeus. 
Persefone a oa ur plac'h a verc'h, ur plac'h yaouank brav-kenañ, ha desavet e oa e kuzh gant he mamm e Sikilia, an enezenn a blije dezhi ar muiañ, e lec'h ma oa e surentez. Pa oa o kutuilh bleuñv gant nimfennoù e kompezenn Enna e tigoras an douar dindan e dreid hag e tianadas gant ur c'harmadenn skrijus. 
Demeter a glaskas anezhi e pep lec'h hag a baouezas da gas e gefridioù doueez da benn, ar pezh a zegasas un naonegezh spontus. Rediet e oa Zeus da glask un emglev etre Hades ha Demeter kent na vefe rivinet an Douar. Hag eñ ha kas Hermes davet Hades. Asantiñ a reas hemañ da lezel ar plac'h da vont kuit gant ma n'he dije ket tañvaet boued ar re varv c'hoazh. Evel ma oa chomet war yun abaoe he skrapadenn e oa bet ret da Hades moustrañ war e imor ha lezel anezhi da vont kuit. Paouez a reas Demeter a ouelañ neuze. Met evel ma oa o vont kuit da Eleusis, unan eus jardinerien Hades, anvet Askalafos, a lavaras dezhañ he doa kutuilhet ur greunaval ha debret seizh greunenn diouti (Lod all a lavar e oa bet rediet da zebriñ ur c'hreunenn gant Hermes e-unan). Ret e oa dezhi bevañ en Ifernioù hiviziken. Gourdrouz a rae Demeter paouez da lakaat ar plant da greskiñ avat. Kinnig a reas Zeus e chomfe he merc'h en Ifernioù e-pad c'hwec'h miz bep bloaz hag ez afe davet he mamm e-doug peurrest ar bloavezh. 
Dont a reas da vezañ ar rouanez Persefone a veve gant Hades an hanter eus ar bloaz met na roas bugel ebet dezhañ.
</blockquote>
replies: text: :Graet eo. — 2.13.200.75 30 Kzu 2014 da 21:47 (UTC)
thread_title: Skrapadenn Persefone
Kaozeal:Tizian

message: Peurdroet eo ar pennad, tennañ ar giton mar plij. Danke. Bianchi-Bihan 17 C'hwe 2007 da 22:55 (UTC)

message: Adlakaat brezhoneg reizh, goulenn ouzh ≠ goulenn digant, eme un den dizanv anavezet mat (
https://br.wikipedia.org/wiki/Dibar:Degasadenno%C3%B9/2.12.227.58) E gwirionez eo ken reizh ha ken reizh an daou stumm. Nemet ha gouest e vefe da brouiñ ar c'hontrol gant arguzennoù. Bianchi-Bihan (kaozeal) 4 Ebr 2016 da 10:53 (UTC)
thread_title: Kredenn
Kaozeal:Muzezed

message: Displeget em eus dija ez eus ur fazi pa reer gant Muzezed : pa lenner pizh ouzh Geriadur Vallée e komprener ez eusdiv barrennig-stagañ. Sell ouzh GDFB Vallée, p. 487.Muze -ze-zed evit diskouez ez eus daou liester : Muze (furm a-stroll eus Muzenn) ha Muzed. Re splann eo.
Ret eo ober gant Muzeed, rak muze eo ar wrizienn, hep douetañs ebet. --Ch. Rogel 4 Meu 2007 da 18:12 (UTC)
replies: text: ha ne c'hellfe ket bezañ faziet Vallée? Ober a rafen-me kentoc'h ivez gant ar stumm "Muzez" evit a sell ouzh an "dud"-mañ (marteze e ra ar stumm "muzenn" dave d'an awen arzhel?).
--Neal  (Kaozeal) 4 Meu 2007 da 18:16 (UTC)

text: Me a rafe "Mouseed" anezho. (Tostoc'h ag an distagadur hag ar skrivadur gresianek). "Muzeed" a zo un distagadur gallek, ha gallek hepken, ne vez ket distaget gant un "u" er broioù arall. Undenbennak (kaozeal) 14 Her 2022 da 21:44 (UTC)

message: :Vallée a c'hall faziañ eveldomp : dek gwech evit ar memes tra ne gredan ket.
replies: text: Displeget ez eus  bet dija da Rogel gant unan bennak en doa lennet fall levr Vallée.

text: Mat e vije da veur a hini all klask ar ger el levr, hag ivez, evit keñveriañ, ar gerioù Dryade, Océanide, Néréide, Nymphe ha me oar petra c'hoazh.

text: Ma n'eo ket sklaer c'hoazh e c'hall pep hini digeriñ Yezhadur Kervella ha lenn er bajenn 207 ar skouerioù-mañ:
*femelenn, femelezed
*valkirienn, valkiriezed,
*oreadenn, oreadezed, a vo Oreadezed amañ,
*amazonenn, amazonezed.

text: Kervella a c'hall faziañ ivez. Amañ n'eo ket eñ. Splann.

text: Kompren a ran-me un dra: Vallée ha Kervella a ra gant enn en unander, hag ezed el liester en un toullad gerioù. Kalz am eus desket gante. Hag e rin c'hoazh.  Bianchi-Bihan 4 Meu 2007 da 18:42 (UTC)
Geriadur RH a lavar deomp: muzenn, muzed. Muze ebet. Bianchi-Bihan 5 Meu 2007 da 18:36 (UTC)

text: Sellet em eus ouzh geriadur Vallée : sklaer eo an traoù, evel ma lavar Bianchi-Bihan. Vallée a ro muzenn, muzezed, evel ma ro ivez valkirienn, valkiriezed. Ar ger diwezhañ-mañ a adkaver e yezhadur F. Kervella hag e geriadurioù R. Hemon. Ha meur a c'her all zo heñvel. Diaes eo din eta krediñ e vije  ur "fazi" ober gant Muzezed. Reizh-tre eo an dibenn lies ezed (c'hoarezed, da skouer).--Llydawr 5 Meu 2007 da 22:39 (UTC)
Ma ne blij ket ar ger, pezh a gomprenan a-walc'h rak din-me ne ra ket nemeur (met n'eo ket aze emañ an dalc'h) ec'h erbedin an dud d'ober gant Merc'hed (pe plac'hed) an Awen, hervez troiennoù brezhonek all (Merc'hed an Tonkadur, Plac'h al laezh). Bianchi-Bihan 6 Meu 2007 da 04:27 (UTC)
thread_title: Skuizhus
Kaozeal:Muqdisho

message: Titouroù adpaket eus ar pennad Mugdisho:
Kêr-benn ofisiel Somalia eo Mugdisho (somalieg: Muqdisho, ivez Xamar; arabeg: مقديشو‎ Maqadīshū) war aod ar Meurvor Indez. P'eo bet trubuilhoù bras e Somalia goude marv an diktatour Syaad Barre e 1991, n'eus ket tu deskrivañ ar gêr evel sez ur galloud o nefe ur beli war ur riez gouarnet mat. Dizalc'h eo deuet da vezañ norzh Somalia, lodenn ar vro a zo bet trevadenn ar Rouantelezh-Unanet. E diwezh ar bloavezh 2006 eo deuet d'en em staliañ e Mugdisho gouarnamant da c'hortoz Somalia goude m'en deus skarzhet Unaniezh al lezioù-barn islamek eus kreiz ha su Somalia.

message: E kreiz bro an Hawiye, unan eus ar c'hlanoù swahiliek niverusañ emañ Mugdisho. A-hed an aod, un nebeut kilometr en douaroù e tiruilh ar stêr Shebelle m'emañ darn ar gounezerezh trovanel ar vro pa 'z eus gorreadoù douar sec'h ha dezerzhioù tro-war-dro.
Benoni 5 Meu 2007 da 22:42 (UTC)
N'ouzon ket mui em oa choazet ober gant ur g. Marteze peogwir n'eus a q e brezhoneg hag e kredan e vez distaget ur g (sellit ouzh an doare italianeg). met ne vern. --Ch. Rogel 8 Meu 2007 da 00:11 (UTC)
thread_title: Douaroniezh
Kaozeal:Yuzevien

message: Moarvat e c'hellfe bezañ ur pennad dindan an titl Yuzevien ha n'eo ket un adkas da Yuzevegezh hepken. En ur bern yezhoù all ez eus gwir pennadoù (en:Jew, af:Jood, ar:يهود, an:Chodigo, bs:Jevreji, bg:Евреи, ca:Jueu, cs:Židé, cy:Iddew, da:Jøde, de:Juden, et:Juudid, el:Εβραίοι, es:Judío, eo:Judoj, eu:Judu, fr:Juif, ko:유대인, hi:यहूदी, hr:Židovi, id:Yahudi, ia:Judeo, is:Gyðingar, it:Ebrei, he:יהודים, ka:ებრაელები, la:Populus Iudaicus, lt:Žydai, mk:Евреи, nl:Joden, ja:ユダヤ人, no:Jøder, nn:Jødar, nrm:Juis, pl:Żydzi (naród), pt:Judeu, ro:Evrei, ru:Евреи, scn:Abbreu, simple:Jew, sl:Judje, sr:Јевреји, sh:Židovi, fi:Juutalaiset, sv:Judar, tl:Hudyo, th:ยิว, tr:Musevi, uk:Юдеї, yi:ייד, zh:犹太人).
--Llydawr 9 Meu 2007 da 21:54 (UTC)
replies: text: Ya, da gopmpren mat a ran ha rezon 't eus diouzh un tu ha lemel a rin ma'c'h eus c'hoant an adkas met ret e vo diverkañ ar bajenn ivez rak pa'm eus soñj mat e oa goullo ar pennad bet savet an adkas diwarnañ o vezañ ma oa anezhi unan eus ar pennadoù muiañ-goulennet an hini e oa. Savet em boa an adkas da c'hortos evit ma vefe kaset an neb a lenne ur pennad ennañ ar ger "yuzevion" betek ar bajenn "yuzevegezh" kentoc'h evit na neplec'h. Respont din hag e rin evel m'a'h eus c'hoant (a-raok ma vije kemmet tra pe dra ganin evel-just), pe tu zo dit 'hen ober war-eeun evel-just hep goulenn tamm "aotre" ebet diganin.
--Neal  (Kaozeal) 10 Meu 2007 da 07:37 (UTC)

message: ar Yuzevien a zo izili (…) pe ur gumuniezh a zo amjestr. Mat e ve sklaeraat pe reiñ daveoù. Ma komprener implijoù anavezet mat evel "kumuniezh Yuzevien New York" pe "kumuniezh Yuzevien ar vro-mañ-bro", lakaat anezho holl evel bezañ ur "gumuniezh hollek" a seblant bezañ kalz politikeloc'h, hag amjestr (implijet e vez da skouer e-touez metoù 'zo, n'eus ket ezhomm brudañ anezho kaer).--Trec'hlid mitonet (kaozeal) 30 Du 2014 da 19:56 (UTC)
Yuzev pe Yuzevez a vezer dre ar mammoù : mard eo ar vamm un ezel eus ar pobl yuzev ez eus Yuzevien eus he bugale dre yuzevegezh ; n'eo ket ret e vije ar vugale-se heulierien ar yuzeviezh, pa c'hallont bezañ dizoue, kristen, muzulmat, Jedi hag all. Ur skouer a gaver er romant Dominion gant C. J. Sansom (2012), ma 'z eus un den na oar ket ez eus ur Yuzev anezhañ peogwir ne oar ket e oa ur Yuzevez eus e vamm.
Amjestr eo ar ger "kumuniezh" en degouezh-se evit gwir, pa ne ra ket an diforc'h etre yuzevegezh ha yuzeviezh dres a-walc'h : puniñ tud en ur sac'h flaerius eo skrivañ kement-se, dre ziouiziegezh pe zismegañs. Gwelit : enepyuzevegezh (emzalc'h an dud a argas ar Yuzevien, dre ziouiziegezh pe dre ideologiezh) hag enepyuzevouriezh (an ideologiezh ).
replies: text: Mankout a ra sinatur an den a-us . Bianchi-Bihan (kaozeal) 10 Kzu 2014 da 16:17 (UTC)
thread_title: Goulenn sklaeraat
Kaozeadenn Rummad:Gwask brezhonek

message: En Ti-chopin e oa bet lakaet an evezhiadenn-mañ gant Bianchi-Bihan:
Ar wask (anv gwregel) zo ur mekanik en un ti-moulañ. Ober an anv-se eus an holl gazetennoù zo kement ha dreveziñ ar galleg, netra ken. ur boaz marteze gant ar "c'houdesadedourion", ha n'eus ket da vont d'e heul: ur :rummad:kelaouennoù a vije dereatoc'h. Ha trawalc'h. Bianchi-Bihan 13 Meu 2007 da 07:25 (UTC)
Ha reizhet en doa ar fazi kemmadur graet ganeoc'h. Adskrivet hoc'h eus Gwask brezhonek war e lerc'h, siwazh. Taolit evezh mar plij ouzh ar c'hemmadurioù. Ha ma n'oc'h ket sur eus reizh ar gerioù, klaskit en ur geriadur. --Llydawr 16 Meu 2007 da 17:23 (UTC)
Soñj em boa eus an evezhiadenn ha e oan un tammig souezhet (k + blotaat?), met divizet em eus chomp hep blotaat pa welan ar pennad Gwask e-barzh Geriadur An Here : gwask broadel, gwask pemdeziek hag all. Diverkañ a rin gwask vrezhonek, neuze. 
Gwask a vez implijet evel e galleg evit ar mareadegoù hag an aozadurioù a zo stag outo. Un tammig ledanoc'h eo he ster egit hini kelaouenn.
Ur wech c'hoazh ez eus bet lakaet evezhiadennoù war ur bajenn bersonel hag e oant da vezañ staget ouzh pajenn gaozeadenn an dra da evezhiañ.
--Ch. Rogel 17 Meu 2007 da 07:53 (UTC)
replies: text: :Fazioù kemmadurioù a ran-me ivez evel-just, met me gave din e veze graet ar c'hemmadur dre vlotaat (pa vez ret) NEMET ma achu an anv-kadarn benel kent gant p(/b), t(/d), k(/g) hag e krog an anv-gwan da heul gant p, t, k, ds. "lizherenneg c'hresianeg" met "lizherenneg kirillek"... n'eo ket heñvel e-keñver ar c'hemamdur neuze "gwask vrezhonek" ha "gwask pemdeziek". Faziañ a c'hellan ha neuze e c'hellfen bezañ reizhet. Kudenn ebet.--Neal  (Kaozeal) 17 Meu 2007 da 08:59 (UTC)
Meur a dra zo aze : 1) ober gant ar ger gwask evel e galleg evit hollad ar c'helaouennoù. Da bep hini d'ober e soñj war evezhiadenn Bianchi-Bihan. 2) reizh ar ger hag ar c'hemmadur da ober war e lerc'h. Hervez an holl c'heriadurioù am eus klasket enno e welan ez eo gwregel (pe benel ma kirit), ar ger gwask gant ar ster-se (frankiz ar wask). Goude ur ger gwregel a echu gant K eo reizh, evel ma skriv Neal, ne vije ket kemmet an holl gensonennoù : gwask pemdeziek ha gwask vrezhonek eta. 3) ma oa bet lakaet an evezhiadenn war bajenn bersonel Ch. Rogel, e oa evit bezañ sur e vije gwelet gantañ. Rak ne c'heller ket bezañ sur ez aje pep hini da welet pajenn an Ti-Chopin. --Llydawr 18 Meu 2007 da 11:00 (UTC)
thread_title:  [[:rummad:Gwask]]
Kaozeal:Adverb

message: Hem. 'm eus ket c'hoant da vezañ torr-penn oc'h ambuziñ amzer Neal adarre met rakverb zo dispredet a-walc'h evit doare. Ne reer anv nemet eus adverb e geriadur an Here. E Favereau e kaver "ADVERB & rakverb". Gwelloc'h e vefe sevel ur pennad adverb hag un adkas "rakverb>adverb" da'm soñj.--Kadwalan 11 Ebr 2007 da 15:35 (UTC)
replies: text: ne vern. din-me eo ingal (n'eo ket gwir - gwell e kavan-me "adverb" ivez". graet em boa gant "rakverb" dre ma'c'h hennezh ar stumm a gaver e geriadur roparzh hemon, geriadur nemetañ d'am soñj gant an holl implijerion/ezed kazi dre ret d'am soñj. Eilpennet e vo titl ar pennad pennañ hag an adkas.Neal  (Kaozeal) 11 Ebr 2007 da 15:43 (UTC)
replies: text: : Eilpennet.Neal  (Kaozeal) 11 Ebr 2007 da 15:47 (UTC)

text: :Mat graet eo bet . Sur oc'h  eo brezhoneg, paotred? Liv ar galleg pe ar saozneg, a gavan. Bernez Bernioù 25 Ebr 2007 da 14:00 (UTC)
replies: text: ::gomprenan ket re. petra 'zo bet graet mat? (pe pas ken mat all hervezout?). Ar pennad dre vras? Dibab an termen? Evit a sell ouzh an termen "rakverb" eo torr-penn peogwir e c'hell bezañ komprenet evel un elfenn lakaet dirak ur verb ha koulskoude e c'hell bezañ lakaet adverboù dirak pe da heul ur verb hervez yezh pe yezh. Ha gallout a rafes resisaat un tammig e pelc'h emañ an dalc'h? Ma tenn da implij ar yezh (fazioù berzhoneg h.a.) e c'heller o reizhañ war-eeun hepmuiken evel-just.--Neal  (Kaozeal) 25 Ebr 2007 da 14:28 (UTC)
Diaes e kavan kemm pa ne gomprenan ket. Ha pa n'anavezan ket an dachenn.
Met un tamm brezhoneg a ouzon. Setu pezh a welan:
Rakverb pe adverb zo ken fall an eil hag egile. Ur rakverb a dlefe bezañ lakaet a-raok ar verb, un adverb  a dlefe bezañ  un eil verb. 
Met n'eo ket ar wech kentañ (na diwezhañ) din (na deomp) ober gant gerioù "fall". Ma'n em gomprener int mat a-walc'h. Gant gerioù  "mat" ne reer ket atav: ha re ar yezhoniezh zo e-touesk ar re-se, kouda? Bernez Bernioù 4 Mae 2007 da 08:46 (UTC)

message: E brezhoneg e vez lakaet 
*an anv-gwan war-lerc'h an anv-kadarn: Mor-Bihan.
*an adverb renadenn d'an anv-gwan war-lerc'h an  anv-gwan: graet mat. 
Bianchi-Bihan 14 Mez 2007 da 20:45 (UTC)
thread_title: Mat graet eo bet
Kaozeadenn Wikipedia:Kumuniezh/An davarn

message: Lakaet em oa em soñj votiñ evit chom hep ober gant Ti-Chopin. Pa ne oan ket dieub e dibenn ar sizhun em eus disoñjet reiñ ma ali : da gentañ holl e sonjen e vije ur menozh fall ober gant ur ger m'eo digemm ar penn goude ar ger-mell p'eo un tammig diaesoc'h ober gant ar c'hemmadur. Skouer ur ger emsavoc'h : <nowiki>Wikipedia:Leurgêr</nowiki>. Met ne ra forzh. --[[Implijer:Ch. Rogel|Ch. Rogel]] 18 Ebr 2007 da 15:25 (UTC)

message: *Aliañ a reomp ar genlabourerien nevez da lenn
*Ur gemennadenn (gant daou "n" mar plij). Arabat meskañ kemenn ha kemenañ.
Bianchi-Bihan 18 Ebr 2007 da 15:25 (UTC)
Un dra bennak a-dreuz zo gant ar bajenn-mañ.
replies: text: Trugarez evit an evezhiadenn. Renket e vo diouzhtu, ur wezh ma deuan a-benn da gompren us pesuert pajenn emañ komz.--Neal  (Kaozeal) 29 Mae 2007 da 14:30 (UTC)
thread_title: Reizhadennoù d'ober
Kaozeal:An Tri Enorus hag ar Pemp Impalaer

message: da'm so164j e vefe gwelloc'h treiñ gant "an tri den enorus". Enorus zo un anv-gwan setu tout.--Kadwalan 18 Ebr 2007 da 15:47 (UTC)

message: :A-du on ganit: enorus zo un anv-gwan, ha gant-se n'hall ket bezañ lakaet war-lerc'h ar ger-mell. Sed ar reolenn.
replies: text: Ha talvezout a ra ar reolenn-se amañ? N'on ket sur.

text: Rak amañ emañ war-lerc'h daou. Memes tra eo? N'on ket sur.

text: Met amañ  emañ war-lerc'h an daou. Ha sur on n'eo ket ar memes tra.

text: *Lavaret e vo : an daou-mañ, an tri-se, ar peder all.

text: *Hervez ar reolennoù, ne vez implijet -mañ, se, all, nemet war-lerc'h un anv-kadarn.

text: *Tri zo un anv kadarn war-lerc'h ar ger-mell eta.

text: *Neuze e c'hall un anv-gwan (all, enorus pe unan all) dont d'e heul: an div vat-se, an teir yaouank-mañ.

text: Un doare all zo da welout an traoù: em geriadur e lennan: eüruzien (met eüruz n'emañ ket e-barzh, un tamm sot eo a gavan).

text: Kinnig a ran :An Tri Enoruz. Ha lakaomp an anv-kadarn-se en hon geriadurioù.

text: Met ma chom evel emañ, mat din ivez. Kergidu 19 Ebr 2007 da 02:42 (UTC)
replies: text: : Gwir eo a lavarez, kavout a reer an anv gwan war-lerc'h tri pe daou a-wezhoùigoù. Raganvioù pegementiñ a rafen eus an niveroù-se da neuze. Divoas eo avat. Ne fell ket din sevel gerioù pe implijoù divoas eus ur ger (enorus/enoruz) hep ezhomm groñs. Setu gwelloc'h e vefe din amañ ober gant un doare eeun ha digudenn da dreiñ ar ger "(personne) honorable" kentoc'h evit ober gant stummoù divoaz pe n'int ket testeniekaet zoken evit klotañ gant ar yezh orin. "Traduttore, traditore" e-giz ma vez lâret pe un dra bennak e-giz-se.

text: Ar respont a-us a oa bet kuzhet: e ziguzhañ am eus graet.

text: Un dro-lavar hag a zo mat ne ran ket forzh e vije divoaz: pe ez eo mat pe n'eo ket.

text: Ma c'hallez lakaat da zibaboù personel e c'hall nep piv bennak all ober kemend all, keit ha ma chomo brezhonek ar brezhoneg.
Kergidu 20 Ebr 2007 da 13:49 (UTC)
thread_title: An Tri Enoruz
Kaozeal:Korn (disheñvelout)

message: O vont da labourat amañ e oan adarre met pa welan petra zo bet graet d'ar bajenn... peadra da zigalonekaat. Bianchi-Bihan 22 Ebr 2007 da 17:25 (UTC)

message: Korn (kerniel, kern, kornioù el liester) zo ur ger, gourel, a c'hell bezañ :
*e skiant ar gorfadurezh, ur greskenn, kalet ha begek, a deu a-vihanik war bennoù loened zo,  bronneged pe amprevaned;  daou gorn heñvel a vez peurvuiañ a bep tu d'ar penn gant ar bronneged. Sellout  ouzh korn (loened);
**kornioù-talmeta pe kornioù-tastorn a vez graet ouzh an traoù damheñvel a weler war bennoù an amprevaned
*binvioù heñvel pe damheñvel o stumm ouzh korn ur vuoc'h, 
**ar c'horn-boud, a ra ur son boud
**ar c'horn-bual, a zo damheñvel
**ar c'horn-butun, a dalv da vutunat,
**ar c'horn-evañ,  da evañ
**ur c'horn-galv,  pe kloc'h-galv a vez sonet pa vez ret diwall (ouzh an tan, lakaomp)
**ar c'horn-hemolc'h pe an trompilh-hemolc'h 
**ar c'horn-liv, a veze lakaet ennañ liv da skrivañ
**ar c'horn-selaou, a veze gant tud ponnerglev
**ar c'horn-seniñ, ur  benveg-seniñ dre c'hwezhañ, el lazioù-seniñ,  sellout ouzh korn (benveg-seniñ),
***kornadeg a vez pa vez meur a gorn o seniñ a-unan, kornadenn pa ne vez nemet unan; 
***ur c'hornour zo un den a son gant ar c'horn, pe ar c'horn-seniñ; 
**ar c'horn-youc'hal, pe uhelgomzer
**korn ur c'harr-tan: kornial a vez graet gantañ; 
 
*ur stumm  er ventoniezh, div vevenn dezhi, sellout ouzh korn (mentoniezh)
*ul lec'h en ur sal,  heñvel ouzh ar stumm-se: pevar c'horn a vez peurvuiañ en ur sal; kogn zo ur ger all heñvelster
**ur c'horn-bro, pe ur c'hornad, pe ur c'hornad-bro, ur c'hornad-douar,
**ar c'horn distro, unan eus anvioù ar staotlec'h
**ur c'horn-tro, pe tro-gorn, pe pleg-hent
***korntroiañ zo mont dre ar c'horntroioù zo war an hent
*un ti-korn zo un ti en ur c'horn (korn ur blasenn, lakaomp)
*anvioù rannoù zo eus ar c'horf a zo savet gant ar ger korn:
** ar c'h-korn-jod
** ar c'hkorn-klun pe korn-lez
** an dent-korn, a zo e kornioù ar genoù
*ur pesk mor eus ar c'herentiad Triglidae, sell ouzh korn (pesk); bez ez eus ivez pesked eus ar memes kerentiad dezho  anvioù evel 
**korn ruz,  
**korn glas 
** ha korn beg plat (kardinal).
*ur strollad sonerezh neo-metal stadunanat, sellet ouzh KoЯn
*e douaroniezh, korn Afrika, an anv a reer eus ar rannved ennañ Somalia, Ethiopia, Eritrea ha Djibouti.
thread_title: Setu ma labour: echu ganin, n'hallan ket c'hoari evel-se:

message: *Ur c'horneg a zo un anv all roet d'un dogan;
*Gwiskañ ar boned kornek zo bezañ dogan.
*Ar wern-gorn, war ur vag
*Digorniañ ur vuoc'h zo troc'hañ he c'herniel outi
*Sellout a-gorn n'eo ket sellout eeun.
thread_title: Gerioù deveret

message: *Horn, ar ger saoznek a gaver er C'hab Horn hag e meur a lec'h all er bed saoznek hag er bed alamanek.
bg:Хорн
da:Horn
de:Horn (Begriffsklärung)
en:Horn
eo:Korno
es:Cuerno (desambiguación)
fr:Corne
hr:Rog (razdvojba)
lt:Ragas (reikšmės)
nl:Horn
no:Horn
sk:Horn
Bianchi-Bihan 22 Ebr 2007 da 17:42 (UTC)
thread_title: Gerioù kar
Kaozeal:Karl Marx

message: Digarez,
N'eo ket echu va labour war ar bajenn evit c'hoazh
Kendalc'h a ran dre nebeudoù. Emaon o paouez echuiñ ar pennad levrolladurezh, chom a ra din da ober :
*1.6 Dispac’hoù 1848
*1.8 distro d'ar skridoù politikel
*1.9 Etrebroadeliezh al Labourerien
*1.10 Dibenn e vuhez
*2.3 Levrioù war Karl Marx
*2.4 Dodennoù liammet
Emaon er mare-mañ o labourat war :
*1.6 Dispac’hoù 1848
 
Pa'm bezo echu gant-se e chomo din c'hoazh da zifaziañ ar pennad.
Mard n'oc'h ket a du gant lodennoù zo ( Fazi interpretadur eus va ferzh pe mank a ouizhidigezhioù ( rak ar c'hoant ne ra ket ar gouizhidigezh ), pe traoù all ), bezit ar vadellezh d'am kelaouiñ ma gemmfen an direizhderioù.
Trugarez en a-raok

message: * LANNUZEL, Fulup : Karl Marx, bev bepred !, in Bremañ #421, Mezheven-Gouere 2018, pp. 8-11. — Lagad Zoltec (kaozeal) 29 Her 2018 da 19:14 (UTC)
thread_title:  Pennad dedennus